b'\n_START_ARTICLE_\nBelluno\n_START_SECTION_\nGeografija\n_START_PARAGRAPH_\nMesto se nahaja v bli\xc5\xbeini soto\xc4\x8dja reke Piave z Ardo, ob jugovzhodnem vzno\xc5\xbeju Dolomitov, pribli\xc5\xbeno 80 km severno od Benetk.\n_START_SECTION_\nZgodovina\n_START_PARAGRAPH_\nV 5. stoletju pr. n. \xc5\xa1t. sta ozemlje Belluna naseljevali ljudstvi Venetov in Keltov. Samo mesto je bilo ustanovljeno okoli leta 220\xe2\x80\x93200 pr. n. \xc5\xa1t. kot romansko - keltski Belodunum. Leta 181 pr. n. \xc5\xa1t. je postal pomembno sredi\xc5\xa1\xc4\x8de rimske vojske. Po padcu Zahodnorimskega cesarstva so nadzor nad njim vzpostavili Langobardi (6. stoletje), kasneje karolingi (8. stoletje). Od poznega 9. stoletja je bil pod vladavino knezo\xc5\xa1kofa, ko je dobil grad in mestno obzidje. Leta 1404 se je po dolgem tekmovanju za ozemlje s Trevisom predal Bene\xc5\xa1ki republiki. Od takrat naprej je bilo mesto pomembno sredi\xc5\xa1\xc4\x8de za splavljenje lesa iz doline Cadore po reki Piavi. Po padcu Republike je Belluno postal del Avstrijskega cesarstva, dokler ni bil leta 1861 priklju\xc4\x8den Kraljevini Italiji.'